ฟาดเคราะห์ปีหนู ออม สุชาร์ ตกบันไดเลือดอาบ โชคดีขาไม่หัก
เพิ่งผ่านพ้นปีใหม่มาได้ไม่ทันไร นักแสดงสาวร่างเล็ก ออม สุชาร์ มานะยิ่ง ก็ทำเอาแฟนๆ ตกอกตกใจไปตามๆ กัน เมื่อเจ้าตัวเกิดอุบัติเหตุตกบันได 10 กว่าขั้น จนขาของเจ้าตัวเลือดอาบเลยทีเดียว แต่โชคยังดีที่ขาไม่หัก ซึ่งหลังจากเกิดเรื่องทำเอาเจ้าตัวเดินไม่ไหว ต้องนั่งรถเข็นเลยทีเดียวโดย ออม โพสต์ภาพตัวเองนั่งรถเข็น และขาทั้งสองข้างปิดแผลไว้ พร้อมทั้งเขียนข้อความว่า ให้ทายว่าเจ็บกว่าตกบันได 10 กว่าขั้นคืออาไร เฉลย คือค่าล้างแผลจ้ะ แสบเลยอ่า แฮ่ๆ ขอบคุณคุณหมอทุกท่านที่ดูแลออมนะค้า นอกจากนี้ในไอจีสตอรี่ ออม ลงภาพขาตัวเองที่เลือดอาบด้วยโดยมีแฟนๆ เข้ามาคอมเมนต์อวยพรขอให้นักแสดงสาวหายเจ็บไวๆ บันเทิงไทยรัฐออนไลน์ขออวยพรให้สาวออมหายเจ็บไวๆ ด้วยนะคะ.
ทำเอาแฟนๆ ตกอกตกใจไปตามๆ กัน เมื่อออม สุชาร์ เกิดอุบัติเหตุตกบันได 10 กว่าขั้น จนขาของเจ้าตัวเลือดอาบเลยทีเดียว
ออม สุชาร์,ออม สุชาร์ มานะยิ่ง,ออม สุชาร์ ตกบันได,ออม สุชาร์ อุบัติเหตุ,ดาราเกิดอุบัติเหตุ,อินสตาแกรมดารา